Severina (pjevačica)

**Severina Vučković** (Split, 21. travnja 1972.), poznata kao samo **Severina**, hrvatska je pjevačica.  

## Biografija

Prvi susret sa svjetlima pozornice desio se već sa 10 godina, kad Severina nastupa u mjuziklu "Frane štrapalo". Kasnije upisuje Srednju glazbenu školu u rodnom Splitu, a prve korake u profesionalnom pravcu uspijeva napraviti prije mature, nastupima na Splitskom festivalu, kao prateći vokal, odnosno na Festivalu Zagreb, na koji dolazi kao pobjednica popularne emisije Radio-Zagreba "Demo X", koja je bila posvećena mladim muzičkim nadama koje dolaze. Kasnije slijede godine napornijega rada i svakodnevnih koncerata, iz kojih Severina polako izrasta u jednu od najvećih zvijezda mlađe generacije u Hrvatskoj. Do 2006. je objavila 12 samostalnih albuma te ostvarila niz vokalnih suradnji sa etabliranim umjetnicima: Arsenom i Matijom Dedić, Gibonnijem, Nikšom Bratošom, Željkom Bebekom i mnogim drugima.

Olimp hrvatske glazbene scene osvaja 2002. turnejom "Virujen u te", kojom potvrđuje status pop ikone/dive.

Severina se u javnosti pojavljuje ne samo kao pjevačica, nego se okušava i kao manekenka, voditeljica, glumica. 2003. nastupa u riječkom HNK-u, u naslovnoj ulozi rock opere "Karolina Riječka", a 2004. godine s redateljem Peđom Ličinom snima "Gdje je nestala Slovenija?". Nakon višegodišnje pauze, 2004. objavljuje album "Severgreen". Nekoliko puta je sudjelovala na Dori, hrvatskom natjecanju za izbor pjesme za Eurosong, a 2006. odnosi pobjedu na Dori skladbom "Moja štikla", koju karakterizira mnoštvo etno motiva iz Hercegovine i Dalmatinske Zagore, te s kojom je bez većeg uspjeha predstavljala Hrvatsku na Eurosongu u Ateni.

Severina je takođe trebala sudjelovati na Splitskom festivalu 2006., no zbog napada određenih pjevača i javnih osoba odustala je od natjecanja na ovom festivalu na kojemu se trebala pojaviti sa svojom pjesmom "Moj sokole" (prvotnom verzijom "Štikle").

Severina se vratila na muzičku scenu romantičnom pjesmom "Gardelin" koja će biti tematska pjesma novoga slovenskog filma "Pjetlov doručak".

Severina je u maju 2008. izdala svoj deseti studijski album pod nazivom "Zdravo, Marijo!". Nakon ovog albuma je napravila pauzu od četiri i pol godine.

Severina se ponovo vratila krajem 2012., jedanaestim studijskim albumom, "Dobrodošao u klub".

## Kontroverze

Severina je poznata i po kontroverzama koje je stekla kroz svoj doprinos muzici, ali i privatnim životom.

Kroz svoje pjesme te PR Severina se predstavljala u svjetlu religiozne i moralne osobe, no ovaj imidž 2004. gubi sjaj, objavljivanjem Severininog privatnog videa pornografskog karaktera.

Početkom 2007. godine je izazvala kontroverze nastupom u riječkom kazalištu Ivan pl. Zajc, odnosno tamošnjoj postavi Krležine drame *[[Gospoda Glembajevi]]*. Dio tamošnjih glumaca je zamjerao njen angažman zbog nedostatka glumačke naobrazbe, dok su mnogi samu predstavu vidjeli kao neukusni napad na tragično poginulu glumicu Enu Begović.

## Diskografija
* *Severina* (1989)
* *Severina* (1992)
* *Dalmatinka* (1993)
* *Trava zelena* (1995)
* *Moja stvar* (1996)
* *Djevojka sa sela* (1997)
* *Ja samo pjevam* (1999)
* *Paloma Nera - uživo* (1999)
* *Pogled ispod obrva* (2001)
* *18 velikih hitova* (2002)
* *Virujen u te - uživo* (2002)
* *Virujen u te - DVD* (2003)
* *Severgreen* (2004)
* *The Platinum Collection* (2006)
* *Moja Stikla*/*Moj Sokole*/maksi CD/ (2006)
* *Zdravo, Marijo!* (2008)
* *Dobrodošao u klub* (2012)
* *Halo* (2019)

## Filmografija
### Televizijske uloge
* „Superstar” kao član žirija (2023)
* „Večernja škola: Povratak upisanih” kao Narikača Cvija (2005)
* „Naši i vaši” kao pjevačica u glazbenom festivalu (2002)

### Filmske uloge
* „Posljednji Srbin u Hrvatskoj” kao Francesca Gambini de la Norde (2019)
* „Budi mi prijatelj” kao Severina Vučković (2014)
* „Duhovi Sarajeva” kao Olja (2007)
* „Petelinji zajtrk” kao Severina Vučković (2007)